CELEX: 42016D1656
Language: hr
Date: 2016-09-07 00:00:00
Title: Odluka (EU, Euratom) 2016/1656 predstavnika vlada država članica od 7. rujna 2016. o imenovanju jednog nezavisnog odvjetnika Suda

15.9.2016   
            
            
               HR
            
            
               Službeni list Europske unije
            
            
               L 247/17
            
         ODLUKA (EU, Euratom) 2016/1656 PREDSTAVNIKA VLADA DRŽAVA ČLANICA
   od 7. rujna 2016.
   o imenovanju jednog nezavisnog odvjetnika Suda
   PREDSTAVNICI VLADA DRŽAVA ČLANICA EUROPSKE UNIJE,
   uzimajući u obzir Ugovor o Europskoj uniji, a posebno njegov članak 19.,
   uzimajući u obzir Ugovor o funkcioniranju Europske unije, a posebno njegove članke 253. i 255.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
   budući da:
   
               (1)
            
            
               Mandati četrnaest sudaca i četiriju nezavisnih odvjetnika Suda istekli su 6. listopada 2015. Osim toga, broj nezavisnih odvjetnika Suda povećan je Odlukom Vijeća 2013/336/EU na jedanaest, s učinkom od 7. listopada 2015. (1).
            
         
               (2)
            
            
               U tom kontekstu g. Evgeni TANCHEV predložen je kao kandidat za mjesto nezavisnog odvjetnika Suda.
            
         
               (3)
            
            
               Odbor osnovan člankom 255. Ugovora o funkcioniranju Europske unije dao je mišljenje o prikladnosti g. Evgenija TANCHEVA za obnašanje dužnosti nezavisnog odvjetnika Suda.
            
         
               (4)
            
            
               Primjereno je imenovati g. Evgenija TANCHEVA za razdoblje od datuma stupanja na snagu ove Odluke do 6. listopada 2021.,
            
         DONIJELI SU OVU ODLUKU:
   Članak 1.
   G. Evgeni TANCHEV imenuje se nezavisnim odvjetnikom Suda za razdoblje od datuma stupanja na snagu ove Odluke do 6. listopada 2021.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   
      Sastavljeno u Bruxellesu 7. rujna 2016.
      
         
            Predsjednik
         
         P. JAVORČÍK
      
   
   
      (1)  Odluka Vijeća 2013/336/EU od 25. lipnja 2013. o povećanju broja nezavisnih odvjetnika Suda Europske unije (SL L 179, 29.6.2013., str. 92.).